Môžem používať vlasové hnojivo sérum aj šampón počas tehotenstva (5.mesiac)??
Dobrý deň, je vhodné používať Vlasové hnojivo šampón a sérum počas tehotenstva (5.mesiac)??
Ďakujem.
Dobrý deň,
ďakujeme za Vašu otázku.
Vypadávanie vlasov v tehotenstve je prirodzený jav, dochádza k nemu z  dôvodu hormonálnych zmien, prípadne nedostatku vitamínov. Výrobca Vlasového hnojiva neuvádza počas tehotenstva ani dojčenia obmedzenia pri použití šampónu ani séra. Sérum sa odporúča používať pri intenzívnejšom vypadávaní vlasov pretože je koncentrovanejšie ako šampón.
Ak by účinky lokálne pôsobiacich prípravkov neboli postačujúce, pre tehotné a dojčiace matky je vhodné užívať prípravok
Donna HAIR forte
. Obsahuje aminokyseliny, extrakt žihľavy (Urtica dioica), extrakt prasličky roľnej (Equisetum arvense), biotín, zinok a vitamíny (biotín, kyselina listová, vitamín A). Reguluje nadmerné vypadávanie vlasov, podporuje ich normálny rast a dodáva vlasom pevnosť. Súčasne vyživuje aj pokožku hlavy.
Prajem pekný zvyšok dňa.
PharmDr. Veronika Kiabová